El projecte d'acompanyament a l'ocupació i l’emprenedorisme dóna començament en el Casal Jove
13 de març 2018

![](/media/5ksiu230/78c_emprendimiento_01.jpg)  
  
El projecte d'acompanyament a l'ocupació i l’emprenedorisme que s'emmarca dins de les accions del SERVEF i que compta amb la col·laboració de l'Ajuntament de Sagunt, ja s'ha iniciat amb vint persones que durant cinc mesos treballaran per a aconseguir l'objectiu de la inserció laboral, mitjançant la combinació d'un acompanyament personalitzat i el treball en grup amb metodologia coaching.  
  
Va ser dimecres passat, 7 de març, quan va donar començament esta nova acció formativa i d'orientació laboral a Sagunt. Es tracta d'un projecte d'acompanyament a l'ocupació i l’emprenedorisme sota la nova fórmula del coaching. El programa, realitzat per l'empresa Ingeus, s'inclou dins de les accions del SERVEF, compta amb recursos del Fons Social Europeu i la col·laboració de l'Ajuntament de Sagunt.  
  
El grup de treball seleccionat a Sagunt durà a terme un procés d'assessorament, formació i activitats que els facilite la seua inserció en el mercat de treball o bé, dur a terme el seu propi projecte d’emprenedorisme.  
  
Per al regidor de Promoció Econòmica, Miguel Chover, esta nova iniciativa en la qual participa l'Ajuntament de Sagunt **“és una mostra de l'interès d’este ajuntament per millorar i facilitar les opcions d'inserció laboral a Sagunt. Per a nosaltres la formació i l'ocupació sempre serà un objectiu prioritari i és ací on bolquem els nostres esforços diaris**”.  
  
Sobre la iniciativa iniciada, Chover considera que la fórmula del coaching **“ha funcionat amb èxit en altres països i s'ha revelat com una metodologia eficient perquè augmenta les probabilitats de trobar ocupació mitjançant processos proactius i de millora personal**”. A més, el regidor assegura que les persones integrants en este projecte “**participaran de manera activa i solidària no solament en la seua pròpia inserció laboral, sinó també en la de la resta de companys i companyes de grup perquè es tracta d'una metodologia que es fonamenta en la posada en comú de coneixements i habilitats**”.  
  
![](/media/0o2i45ef/78c_emprendimiento_02.jpg)

*   [](http://www.facebook.com/sharer.php?u=https://aytosagunto.es/va/actualitat/el-projecte-d-acompanyament-a-l-ocupacio-i-l-emprenedorisme-dona-comencament-en-el-casal-jove/ "Facebook")
*   [](http://twitter.com/share?url=https://aytosagunto.es/va/actualitat/el-projecte-d-acompanyament-a-l-ocupacio-i-l-emprenedorisme-dona-comencament-en-el-casal-jove/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-projecte-d-acompanyament-a-l-ocupacio-i-l-emprenedorisme-dona-comencament-en-el-casal-jove/ "Linked In")
*   [](mailto:?body=https://aytosagunto.es/va/actualitat/el-projecte-d-acompanyament-a-l-ocupacio-i-l-emprenedorisme-dona-comencament-en-el-casal-jove/)